A4-0260/94

Päätös neuvoston vahvistamasta yhteisestä kannasta neuvoston direktiivin antamiseksi työntekijöiden työssään käyttämille työvälineille asetettavista turvallisuutta ja terveyttä koskevista vähimmäisvaatimuksista annetun direktiivin 89/655/ETY muuttamisesta (toinen direktiivin 89/391/ETY 16 artiklan 1 kohdassa tarkoitettu erityisdirektiivi (C4-0371/95 - 94/0077(SYN))

(Yhteistoimintamenettely: toinen käsittely)

Euroopan parlamentti, joka

- ottaa huomioon neuvoston yhteisen kannan (C4-0371/95 - 94/0077(SYN)),

- ottaa huomioon ensimmäisessä käsittelyssä antamansa lausunnon ((EYVL C 56, 6.3.1995, s. 165)) komission neuvostolle antamasta ehdotuksesta (KOM(94)0056) ((EYVL C 104, 12.4.1994, s. 4)),

- ottaa huomioon komission muutetun ehdotuksen (KOM(95)0311) ((EYVL C 246, 22.9.1995, s. 3)),

- neuvoston kuultua sitä EY:n perustamissopimuksen 189 c artiklan mukaisesti,

- ottaa huomioon työjärjestyksensä 67 artiklan,

- ottaa huomioon sosiaali- ja työllisyysasiain valiokunnan antaman suosituksen toiseen käsittelyyn (A4-0260/94),

1. Esittää yhteiseen kantaan seuraavat tarkistukset:

2. Kehottaa puhemiestään välittämään tämän päätöksen neuvostolle ja komissiolle.

(Tarkistus 1)

Johdanto-osan toinen kappale

>Alkuperäinen teksti>

mainitun artiklan mukaan näissä direktiiveissä vältetään säätämästä sellaisia hallinnollisia, taloudellisia ja oikeudellisia rasituksia, jotka vaikeuttaisivat pienten tai keskisuurten yritysten perustamista taikka niiden kehitystä,

>EP:n äänestyksessä hyväksytty teksti>

mainitun artiklan mukaan näissä direktiiveissä, samalla kun niissä täysin varmistetaan työntekijöiden terveys ja turvallisuus, vältetään säätämästä sellaisia hallinnollisia, taloudellisia ja oikeudellisia rasituksia, jotka vaikeuttaisivat pienten tai keskisuurten yritysten perustamista taikka niiden kehitystä,

(Tarkistus 3)

Johdanto-osan seitsemäs kappale

>Alkuperäinen teksti>

tässä direktiivissä olisi rajoituttava saavutettavien tavoitteiden ja noudatettavien periaatteiden määrittelyyn ja annettava jäsenvaltioiden päättää, miten ne nämä toteuttavat;

>EP:n äänestyksessä hyväksytty teksti>

tässä direktiivissä asetetuissa tavoitteissa on määriteltävä työterveyden ja työturvallisuuden vähimmäisvaatimustaso ja annettava jäsenvaltioiden päättää, miten ne nämä toteuttavat;

(Tarkistus 5)

1 ARTIKLAN 1 kohdan c alakohta

4 artiklan 3 kohta (Direktiivi 89/655/ETY)

>Alkuperäinen teksti>

"3. jäsenvaltioiden on vahvistettava työmarkkinaosapuolia kuultuaan ja ottaen huomioon kansallinen lainsäädäntö ja/tai kansalliset käytännöt, yksityiskohtaiset säännöt, joiden avulla voidaan saavuttaa turvallisuuden taso, joka vastaa liitteen II määräyksissä tarkoitettuja tavoitteita.»

>EP:n äänestyksessä hyväksytty teksti>

3. jäsenvaltioiden on vahvistettava työmarkkinaosapuolia kuultuaan ja ottaen huomioon kansallinen lainsäädäntö ja/tai kansalliset käytännöt, yksityiskohtaiset säännöt, joita työnantajien on sovellettava sellaisen turvallisuuden tason saavuttamiseksi, joka vastaa liitteen II määräyksissä vahvistettuja tavoitteita.

(Tarkistus 9)

1 ARTIKLAN 4 kohta

6 artiklan 2 kohdan viimeinen virke (uusi) (Direktiivi 89/655/ETY)

>Alkuperäinen teksti>

Työntekijöitä on varoitettava heitä koskevista vaaroista, heidän välittömässä työympäristössään olevista työvälineistä sekä heitä koskevista muutoksista, jos muutoksilla on vaikutusta heidän välittömässä työympäristössään oleviin työvälineisiin riippumatta siitä, käyttävätkö työntekijät suoraan näitä välineitä.

>EP:n äänestyksessä hyväksytty teksti>

Työntekijöitä on varoitettava heitä koskevista olennaisista vaaroista, joita heidän työympäristössään olevat työvälineet aiheuttavat riippumatta siitä, käyttävätkö työntekijät suoraan näitä työvälineitä.

(Tarkistus 14)

LIITE I, 3 kohta

Liite, 3.2.3 kohdan johdanto (Direktiivi 89/655/ETY)

>Alkuperäinen teksti>

3. 2.3 Paikalleen asennettavat työvälineet on asennettava siten, että ne pienentävät mahdollisuutta, että kuormat:

>EP:n äänestyksessä hyväksytty teksti>

3. 2.3 Työvälineet on asennettava siten, että ne pienentävät mahdollisuutta, että kuormat:

(Tarkistus 19)

LIITE II, 1.1 kohta

>Alkuperäinen teksti>

1.1. Työvälineet on sijoitettava, varustettava ja niitä on käytettävä siten, että vaara työvälineen käyttäjälle ja muille työntekijöille pienenee esimerkiksi siten, että työvälineiden liikkuvien osien ja niiden lähellä olevien kiinteiden tai liikkuvien osien välillä on riittävästi vapaata tilaa, ja että kaikki käytetty tai tuotettu energia tai aine tuodaan ja/tai poistetaan turvallisesti.

>EP:n äänestyksessä hyväksytty teksti>

1.1. Työvälineet on sijoitettava, varustettava ja niitä on käytettävä siten, että työvälineiden liikkuvien osien ja niiden lähellä olevien kiinteiden tai liikkuvien osien välillä on riittävästi liikkumisvaraa, ja että kaikki käytetty tai tuotettu energia tai aine tuodaan ja/tai poistetaan turvallisesti.

(Tarkistus 23)

LIITE II, 2.2 kohta

>Alkuperäinen teksti>

2.2. Jos useat työvälineet liikkuvat samalla alueella, on laadittava liikennesäännöt ja noudatettava niitä.

>EP:n äänestyksessä hyväksytty teksti>

2.2. Jos kaksi tai useampi työväline liikkuu yhteisellä alueella, on laadittava liikennesäännöt ja noudatettava niitä.

(Tarkistus 25)

LIITE II, 2.5 kohta a (uusi)

>EP:n äänestyksessä hyväksytty teksti>

Palautetaan komission alkuperäisestä ehdotuksesta LIITTEEN II kohdat 2.6 - 2.9.

(Tarkistus 27)

LIITE II, 3.1.2 kohdan toinen alakohta

>Alkuperäinen teksti>

Työntekijöiden nostaminen on sallittu vain tähän tarkoitukseen tehdyillä työvälineillä ja lisälaitteilla.

Välineitä, joita ei ole tarkoitettu työntekijöiden nostamiseen, voidaan poikkeuksellisesti käyttää tässä tarkoituksessa, jos tarkoituksenmukaiset toimenpiteet turvallisuuden takaamiseksi on toteutettu asianmukaista valvontaa koskevan kansallisen lainsäädännön ja/tai koskevien kansallisten käytäntöjen mukaan, sanotun kuitenkaan rajoittamatta direktiivin 89/391/ETY 5 artiklan soveltamista.

>EP:n äänestyksessä hyväksytty teksti>

Työntekijöiden nostaminen on sallittu vain tähän tarkoitukseen tehdyillä työvälineillä ja lisälaitteilla.

Välineitä, joita ei ole tarkoitettu työntekijöiden nostamiseen, voidaan poikkeuksellisesti käyttää tässä tarkoituksessa, jos on olemassa asianmukaista valvontaa koskevaa kansallista lainsäädäntöä ja/tai asianmukainen käytäntö turvallisuuden takaamiseksi, sanotun kuitenkaan rajoittamatta direktiivin 89/391/ETY 5 artiklan soveltamista.

(Tarkistus 30)

LIITE II, 3.2.6 kohta a (uusi)

>EP:n äänestyksessä hyväksytty teksti>

3. 2.6a. Ohjaamattomien kuormien nostamiseen käytettäviä työvälineitä, mukaan lukien tarttumislaitteet, apuvälineet ja tukirakenteet, on valvottava käytön ajan mahdollisten vikojen havaitsemiseksi. Jos toiminnan turvallisuutta uhkaavia vikoja havaitaan, työskentely on lopetettava välittömästi ja on ryhdyttävä välttämättömiin toimenpiteisiin sen varmistamiseksi, että väline ei vaaranna työtekijöiden turvallisuutta.